Celestinus episcopus, servus servorum Dei, dilectis in Christo filiabus Sarre, abbatisse de Crisenone, ejusque sororibus, tam presentibus quam futuris, regularem vitam professis, imperpetuum. Prudentibus virginibus que sub habitu religionis accensis lampadibus per opera sanctitatis jugiter se preparant ire obviam sponso, sedes apostolica debet patrocinium impertiri, ne forte cujuslibet temeritatis incursus aut eas a proposito revocet, aut robur, quod absit, sacre religionis enervet. Eapropter, dilecte in Christo filie, vestris justis postulationibus clementer annuimus, et prefatum locum de Crisenone, in quo divino mancipate estis obsequio, felicis recordationis Eugenii, pape, predecessoris nostri, vestigiis inherentes, sub B. Petri et nostra protectione suscipimus, et presentis scripti privilegio communimus. Statuentes ut quascumque possessiones, quecumque bona impresentiarum juste et canonice possidetis, aut in futurum concessione pontificum, largitione regum vel principum, oblatione fidelium, seu aliis justis modis, prestante Domino, poteritis adipisci, firma vobis, vestrisque succedentibus, et illibata permaneant. In quibus hec propriis duximus exprimenda vocabulis: locum ipsum in quo cenobium vestrum situm est, cum omnibus pertinentiis suis; furnum de foro Autissiodori; furnum de S. Gervasio, cum usuario de bosco de Bar; molendinum de Pratis; clausum vinearum; stagnum de Scolivis; octoginta brunellos salis; usuarium de bosco de Fretai; apud Basernam, duos modios bladi, in molendinis filii nobilis viri Narjodi unum, et alium in redditibus Galfridi; et terciam partem alodii in bosco et plano, et aquis et omnibus costumis et consuetudinibus, et duos modios vini in clauso Narjodi, domini Baserne; et apud Basernam unum sextarium frumenti; apud Chistri, decem solidos censuales; apud Valan censum et bladum; apud Monasterellum ecclesiam cum representatione sacerdotis, viginti solidos et decem libras cere; et quinquaginta solidos de teloneo ville Liniaci, et dimidiam partem minutarum decimarum; in Campis, decimam vini et bladi; apud Apoignis, decem solidos censuales; ad Sanctum-Cirum, decimam bladi et ceterorum; apud Malliacum-Villam, medietatem minutarum decimarum, et de Malliaco-Castello, decimam de Roan. Iterum, apud Autissiodorum, duos furnos ad portam Feschel, et furnum de S. Eusebio, et vineas quamplures; molendina de Cren; apud Rippam, tria sextaria bladi, et quinque solidos censuales; apud Noers, unum modium bladi in molendino de Montot; apud Ultenacum, furnum; in campis de Mondefois, partem decime; apud Malliacum decem libras in venditionibus; usuarium mortui nemoris in bosco de Arsiaco; apud Marriacum, sufficientem usum terre, petre, nemorum ad opus molendinorum de Cren; apud Pratum-Gilberti, grangiam cum territorio suo et censum cum costumis et consuetudinibus; ecclesiam de Luchiaco cum representatione sacerdotis; villam de Lissi cum appenditiis suis, et ecclesiam ejusdem ville cum representatione sacerdotis; grangiam de Charmei cum territorio suo; molendina de Arsiaco, et decimam bladi et vini, et duos solidos censuales, et quartam partem oblationum per tria festa; grangiam de Vertennaco cum territorio suo; vineas et domos Varziaci cum appenditiis suis; grangiam de Chalmes cum territorio suo; apud Truciacum, censum et costumas; apud Sementeron, tertiam partem decimæ, et totam minutam decimam; medietatem decime de Chassi; censum apud Crevent et consuetudines; apud Jussi, censum; ad Colunias, censum et costumas; apud Castrum-Censorium, annualia prebendarum canonicorum; apud Nuiliacum in Campania medietatem in decimis; apud Lisigni, decem solidos censuales; apud Fouroone, medietatem furni; jus quod habetis in monasterio de Firmitate vobis nihilominus confirmamus. Sepulturam preterea ejusdem loci vestri liberam esse decernimus, ut eorum devotioni et extreme voluntati qui se illic sepeliri deliberaverint, nisi forte excommunicati vel interdicti sint, nullus obsistat, salva tamen justicia illarum ecclesiarum a quibus mortuorum corpora assumuntur. Obeunte vero te, nunc ejusdem loci abbatissa, vel earum aliqua que tibi successerit, nulla ibi qualibet subreptionis astucia seu violencia preponatur, nisi quam sorores communi consensu, vel sororum pars consilii sanioris, secundum Dei timorem, et beati Benedicti regulam providerint eligendam. Decernimus ergo, etc. Datum Romæ, apud S. Petrum, per manum Censii, S. Lucie-in-Orchea diaconi cardinalis, domini pape camerarii; kalendis maii, indictione XIIII, Incarnationis dominice Mº Cº XCº VIº; pontificatus vero domni Celestini pape III, anno sexto.